Jean-François Fortin Tam
nekohayo@gmail.com
Mario Blättermann
mariobl@gnome.org
Tomáš Karger
tomkarger@gmail.com
Assegureu-vos que teniu els còdecs i connectors multimèdia adequats instal·lats per a la màxima compatibilitat.

Creative Commons Compartir Igual 3.0

Carles Ferrando Garcia
carles.ferrando@gmail.com 2017

# Gstreamer i la seva compatibilitat

Una gran fortalesa de Pitivi rau en el fet que utilitza l'espai de treball multimèdia GStreamer. GStreamer és utilitzat per dotzenes d'aplicacions multimèdia en entorns d'escriptori, sistemes operatius i arquitectures.

Per als usuaris de Pitivi, això essencialment vol dir dues coses:

Podeu, en teoria, importar pràcticament qualsevol fitxer multimèdia suportat per GStreamer (consulteu les seccions següents per a obtenir més detalls).

Podeu renderitzar els vostres projectes usant qualsevol combinació de contenidors i còdecs compatibles amb GStreamer.

Per a maximitzar les capacitats de Pitivi i reduir les possibilitats d'errors, es recomana una versió molt recent de GStreamer. Això és degut al fet que els desenvolupadors Pitivi treballen de valent per a solucionar problemes directament a GStreamer en lloc de solucionar-los temporalment a Pitivi.

# Unes paraules sobre còdecs que permeten l'edició

Alguns formats, com ara MPEG, estan orientats a la reproducció només i no comprimeixen cada fotograma independentment. Tot i que l'objectiu de Pitivi és treballar amb aquests fitxers, algunes operacions (com ara la cerca ràpida) no funcionaran tan bé com ho farien amb un vídeo comprimit independent del marc (com ara MJPEG o DV).

# El «Good» (bo), el «Bad» (dolent) i el «Ugly» (lleig)

Els connectors GStreamer es troben en tres categories: Good, Bad i Ugly. És possible que necessiteu instal·lar connectors de qualsevol categoria per a garantir la compatibilitat amb els vostres fitxers multimèdia. Tant si els instal·leu o no, pot dependre de la jurisdicció del vostre país sobre les patents de programari. Podeu trobar una descripció general dels connectors gstreamer i la seva classificació en categories Lloc web de Gstreamer .

Els connectors «Good» són connectors d'alta qualitat sota la llicència LGPL. Aquests connectors es consideren segurs i recomanats en qualsevol moment. Per a instal·lar-los, cerqueu paquets que continguin connectors gstreamer «Good» als dipòsits de la vostra distribució.

Els connectors «Bad» són complements la qualitat del qual no és prou bona o no es considera suficientment provada. La llicència pot ser o no LGPL. Per a instal·lar-los, cerqueu paquets que continguin connectors gstreamer «Bad» als dipòsits de la vostra distribució.

Els connectors «Ugly» són connectors de bona qualitat, la llicència dels quals no és LGPL o amb problemes de llicència. Per a instal·lar-los, cerqueu paquets que continguin connectors gstreamer «Ugly» en els dipòsits de la vostra distribució.

A més a més dels connectors Good, Bad i Ugly, podeu instal·lar el paquet gstreamer-ffmpeg per a tindre accés al conjunt de còdecs de ffmpeg.

# Formats de fitxers d'imatge

Tot i que no és possible incloure totes les combinacions possibles de formats de vídeo o àudio compatibles, és possible que es mostrin els formats d'imatge estàtics que es poden importar: JPEG, PNG, JPEG 2000, PNM i SVG.